
1. Organizatorius
„Vasara su knyga” Skaitymo iššūkį koordinuoja Kauno, Klaipėdos, Šiaulių, Panevėžio, Vilniaus apskričių, savivaldybių viešosios bibliotekos ir Lietuvos aklųjų biblioteka. „Vasara su knyga” Skaitymo iššūkio veiklas organizuoja Apskričių viešųjų bibliotekų asociacija kartu su Lietuvos savivaldybių viešųjų bibliotekų asociacija. 

2. Trukmė
2021 m. birželio 1 d.– rugpjūčio 31 d.

3. Sąlygos
3.1. Dalyvių amžius nėra ribojamas.
3.2. Visų bibliotekų darbuotojai skaitymo iššūkyje dalyvauti negali.
3.3. Sutikus priimti iššūkį, reikės perskaityti penkias knygas nurodytomis temomis.
3.4. Dalyviai, norintys dalyvauti varžytuvėse, gali registruotis artimiausioje bibliotekoje arba savarankiškai www.vasarasuknyga.lt interneto tinklalapyje.
3.5. Dalyviai, užsiregistravę interneto svetainėje, įvykdytas užduotis registruos savarankiškai pildydami dalyvio kortelę interneto svetainėje www.vasarasuknyga.lt, kurioje įrašys perskaitytų knygų autorius ir pavadinimus bei įvertins knygas.
[bookmark: _heading=h.gjdgxs]3.6. Dalyviai, kurie negali užsiregistruoti savarankiškai, jiems padeda artimiausios bibliotekos bibliotekininkas. Bibliotekininkas užregistruoja dalyvį svetainėje www.vasarasuknyga.lt, vėliau padeda prisijungti ir užregistruoti pagal užduotis perskaitytas knygas (knygos autorių, pavadinimą).
[bookmark: _heading=h.vsn6ni671f4b]3.8 Negalią, kuri kelia sunkumų skaityti knygas, turinčius lankytojus bibliotekininkai informuoja apie galimybę skaityti garsines knygas virtualioje bibliotekoje „ELVIS“, papasakoja apie naudojimosi sąlygas ir prireikus padeda užsiregistruoti.
3.9. Visi dalyviai, sėkmingai įveikę visas skaitymo užduotis ir gavę patvirtinimą el. paštu – dalyvauja loterijoje.
3.10. Skaitymo iššūkio metu bus apdovanotos ir bibliotekos, kurių skaitytojai buvo aktyviausi skaitymo iššūkyje.
3.11. Visi surinkti asmens duomenys bus naudojami tik žaidimui vykdyti ir laimėtojams nustatyti. Jūs turite teisę nesutikti, kad būtų tvarkomi Jūsų asmens duomenys, ar bet kada atšaukti savo sutikimą tvarkyti asmens duomenis, pranešdami el. paštu info@vasarasuknyga.lt.
3.12. „Skaitymo iššūkio“ organizatoriai pasilieka teisę keisti varžytuvių taisykles ir sąlygas iš anksto informavę apie tai interneto svetainėje adresu  www.vasarasuknyga.lt.
 
4.  Loterija
4.1. Visi dalyviai, įveikę „Skaitymo iššūkį“, dalyvaus bendroje loterijoje, kurioje galės laimėti pagrindinio rėmėjo „Xiaomi“ įsteigtus pagrindinius ir skatinamuosius prizus – elektrinį paspirtuką, išmaniuosius telefonus ir išmaniąsias apyrankes.
4.2. „Skaitymo iššūkyje“ dalyvaujančios bibliotekos apdovanos Skaitymo iššūkį įveikusius dalyvius skatinamaisiais prizais.
4.3. Taip pat laimėti papildomus prizus bus galima stebint ir atliekant „Vasara su knyga“ užduotis socialiniame tinkle Facebook.
 
5.  Prizų atsiėmimas
5.1. Su laimėtojais susisieksime asmeniškai el. paštu ir / arba telefonu.
5.2. Prizą atsiimti bus galima bibliotekoje, kurią dalyvis pasirinko kaip prizo atsiėmimo vietą.

 
6. Bibliotekoms
6.1. Bibliotekos, planuojančios dalyvauti „Skaitymo iššūkyje“, apie tai praneša savo apskrities koordinatoriui.
6.2. Registruojami tik tie dalyviai, kurie pradėjo skaityti iššūkio knygą nuo 2020-06-01.
6.3. Dalyvius, kurie nemoka ar nenori registruotis savarankiškai, bibliotekininkas registruoja svetainėje www.vasarasuknyga.lt pateikdamas visus reikalingus duomenis.
6.4. Bibliotekų darbuotojai kviečia skaitytojus dalyvauti, paaiškina taisykles. Visą reikalingą atributiką regionų bibliotekoms išdalins apskričių viešosios bibliotekos.
6.5. Loterija vyks visoje Lietuvoje, laimėtojams prizai bus nusiųsti dalyvio nurodytu adresu.

